# Bishoujo senshi sailor moon

### Izvor: Wikipedija

Mjesečeva ratnica
Bishoujo Senshi Sailor Moon
Glavni likovi iz "BSSM"
Format | animirani/Romansa/Fantastika
Trajanje | 21 minuta
Autor(i) | Naoko Takeući
Glume |

- Kotono Mitsuishi(glas)
- Aya Hisakawa (glas)

Država podrijetla | Japan
TV kuća | Toei studio
Emitiranje | 1992.–1997.
Broj epizoda | 200
U Hrvatskoj | 2002., Nova TV

"Bishoujo Senshi Sailor Moon" (prijevod: Lijepa Ratnica Sailor Moon, ili u hrvatskoj sinkronizaciji: Mjesečeva Ratnica) je slavna anime serija fantastike iz 1992.

## [uredi] Uvod

"Bishoujo Senshi Sailor Moon " je naziv popularne mange (japanskog stripa), prema kojem je nešto kasnije snimljen i istoimeni anime (japanski crtani film), a zatim i mjuzikl (više njih, zapravo), te poseban "live action". Kreirano je i nekoliko igara za Gameboy, Playstation, Super Nintendo.

Autorica je Japanka imenom Naoko Takeući, i Bishoujo Senshi Sailor Moon je njen najpoznatiji rad koji ju je učinio slavnom u čitavom svijetu.

Sama Manga je podijeljena na 18 "knjiga".

### [uredi] Anime

Anime verzija podijeljena je na 5 sezona: Sailor Moon, Sailor Moon R, Sailor Moon S, Sailor Moon SuperS i Sailor Stars. Sveukupno ima 200 epizoda ( svaka epizoda u trajanju od oko 20 minuta ) koje su se emitirale od 1992. do 1996.

## [uredi] Ekipa

Režija: Junichi Sato, Kunihiko Ikuhara, Konosuke Uda, Takuya Igarashi

Glasovi: Kotono Mitsuishi ( Usagi Tsukino ), Aya Hisakawa ( Ami Mizuno ), Michie Tomizawa ( Rei Hino ), Emi Shinohara ( Makoto Kino ), Rika Fukami ( Minako Aino ), Toru Furuya ( Mamoru Chiba ) i drugi.

## [uredi] Priča i likovi

Iako između mange i animea postoje određene razlike (koje su nekoliko puta dovele i do svađa između Toei Animationa i same autorice), cijela se radnja bazira na borbi između dobra i zla, pri čemu "dobro" predstavljaju i štite mlade djevojke od kojih svaka nosi naziv pojednog planeta Sunčeva sustava, te ostalih nebeskih tijela, poput zvijezda i kometa.

Glavni lik je Usagi Tsukino (Sailor Moon - Mjesečeva Ratnica), plačljiva četrnaestogodišnjakinja koja jedva izlazi na kraj sa svojim školskim obvezama. Međutim, život joj se dodatno zakomplicira kad joj mačka koja govori, imenom Luna, podari posebnu moć da se preobrazi u lijepu ratnicu za ljubav i pravdu.

Sailor Saturn, alias Hotaru

Nešto kasnije joj se pridružuju i ostale ratnice - Ami Mizuno (Sailor Mercury - Merkurova Ratnica), Rei Hino (Sailor Mars - Marsova Ratnica), Makoto Kino (Sailor Jupiter - Jupiterova Ratnica), Minako Aino (Sailor Venus - Venerina Ratnica), Haruka Tenou (Sailor Uranus - Uranova Ratnica), Michiru Kaiou (Sailor Neptune - Neptunova Ratnica), Hotaru Tomoe (Sailor Saturn - Saturnova Ratnica), Setsuna Meiou (Sailor Pluto - Plutonova Ratnica) i Chibi Usa Tsukino (Sailor Chibi Moon - Mala Mjesečeva Ratnica).

Usagi i njene prijateljice kreću u avanturu kako bi pronašle Princezu Mjeseca, pri tome često nailazeći na poteškoće koje im uzrokuju njihovi neprijatelji sa strane zla, te tajanstveni Tuxedo Kamen (Maska u Smokingu). Zajedničkim snagama, međutim, uspijevaju te iste teškoće nadvladati, te otkrivaju da je tajanstvena princeza zapravo sama Usagi, te da je Tuxedo Kamen (u stvarnom životu Mamoru Chiba) zapravo njena ljubav iz prošlog života, kad su bili poznati kao princeza Serenity i princ Endymion.

Njihove pustolovine ne staju na ovome, jer će zle sile još mnogo puta nastojati vladati Zemljom, a njihova je zadaća da to spriječe. Kasnije se, u zadnjoj sezoni, pojavljuje i mega popularna pop grupa Three Lights ( Seiya, Taiki, Yaten ) koja se pridružuje ratnicama u borbi za dobro.

Prizor iz epizode iz prve sezone

Jezgra Sailor Moonine snage je njeno čisto i iskreno srce. Iako ponekad naporna i preosjetljiva, Usagi je djevojka koja gotovo da je nesposobna mrziti, nalik likovima kakve nalazimo u romanima kakve je stvorio romantizam, prepunim savršenih ideala.

Većina njenih protivnika je stoga podcijenjuje, no upravo je glavna poruka ove priče kako je ljubav jača od svega, pa tako i Usagi uz pomoć svojih prijatelja uvijek nadvlada zlo.

## [uredi] Hrvatska sinkronizacija

U 2002. Nova TV je emitirala seriju pod hrvatskim nazivom "Mjesečeva ratnica". Prva sezona je emitirana na originalnom japanskom jeziku, no od druge je sinkronizirana na hrvatskom. Seriju je sa njemačkog na hrvatski prevela Jelena Pranjić, a glasove su posudili Antonija Stanišić, Marija Škaričić, Ines Bojanić, Leona Paraminski, Olga Pakalević, Rakan Rushaidat i Franjo Dijak. Fanovi su hvalili činjenicu da imena nisu hrvatizirana i što nasilje nije cenzurirano, no kritizirali su odluku da samo 5 ženska i 2 muška glasa sinkroniziraju cijelu seriju sa preko 50 važnijih likova.

## [uredi] Kritike

"Bishoujo Senshi Sailor Moon" jedan je od najslavnijih animea uopće a mnogim je obožavateljima i najdraži. Ima, međutim, i protivnika, koji mu zamjeraju pretjerano upadanje u kič, nelogične radnje, patetiku i konfuznost. Sama kvaliteta ostvarenja puno ovisi o ukusu gledatelja a oscilira po sezonama ( 5. i 3. sezona se smatraju najboljim prilozima i neki ih čak drže vrhunskima, 1. sezona je isto tako hvaljena samo malo nespretna i nefokusirana, dok se 2. i 4. sezona samtraju najslabijima i odveć nebuloznima ) no u cjelini se radi o emotivno koncipiranom djelu "Shoujo žanra" koje na topao i dirljiv način simbolično govori o odrastanju tinejdžera, otkrivanju identiteta i pronalaženju mjesta u svijetu, te u kojem su djevojke glavni protagonisti.

Kritičar na siteu Theotaku.com u svojoj je recenziji napisao: "Sve zajedno, serija je prekrasno kreativna. Prva sezona je bila ta koja me je uvukla u svijet animea i imati će posebno mjesto u srcu otakua". Christina Ross na siteu Themanime.org je zaključila: "Ono što izdvaja ovu seriju je da se originalno više bavila samim likovima nego obaveznim "čudovištima tjedna". Posebno glavnom junakinjom Usagi. Usagi nije bila vaša standardna čarobna djevojka. U većini prethodnih animea žanra Magical girl, junakinja je dobila čarobne moči, ali prvenstveno da se sa njima zabavlja i čini što želi, pa bi se transformirala u modela ili idola-pjevača. No za Usagi, to je bio odgođen san. U modernom Japanskom društvu, mladim ljudima govore da šute, uče, rade svoje testove i pronađu dobar posao. Možeš se brinuti za svoj san tek kada postigneš uspješnu karijeru i postaneš bogat. Usagi ne želi ništa više nego družiti se sa prijateljima i dečkima, kao i svaka mlada djevojka. Ali sada biva prisiljena odrasti kada bi trebala uživati u svojem djetinjstvu. Koje japansko dijete, ili bilo koji tinejdžer, se ne bi poistovjetili s tim?". Kritičari Kain i Madoka na Animeacademy.com su pak zdvojno komentirali: "Kada biste me pitali da izdvojim jedan anime žanra Magical girl, odmah bi pomislio na Sailor Moon. To je daleko najpopularniji izdanak žanra koji ima ogroman broj obožavatelja. Ja sam nemam pojma zašto. Gledati Sailor Moon je kao gledati "Power Rangerse" jer se svaka epizoda zasniva na istom konceptu čudovišta koja žele osvojiti svijet....Ista tema u ovom žanru je puno bolje obrađena u animeima Card Captor Sakura i Cutey Honey. Moj savjet je da kupite soundtrack a izbjegnete ovaj anime" te "Čak niti kemija seiyuua, uključujuči nevjerojatnu Kotono Mitsuishi, ne mogu spasiti jednu seriju varijabilne kvalitete animacije koja se sastoji od 70 % nategnutosti i 30 % priče (u najboljem slučaju)...Ako bi se baš morala preporučiti jedna sezona, onda bi to bila ona zadnja (Sailor Stars)".

## [uredi] Vanjske poveznice

- Animeacademy.com
- THEManime.org
- Theotaku.com
- German Sailor Moon
- Projectanime.com
- Moon-prism.net
- Sailormoon Channel
- Sailor Stars website
- DMOZ Sailor Moon Directory

Dobavljeno iz "http://hr.wikipedia.org../../../b/i/s/Bishoujo_senshi_sailor_moon.html"

Kategorije: Manga i anime | Animirane TV serije

##### Views

- Članak
- Razgovor
- Trenutna inačica

##### Traži

##### Drugi jezici

- Català
- Deutsch
- English
- Esperanto
- Español
- Eesti
- Suomi
- Français
- Italiano
- 日本語
- 한국어
- Latina
- Lëtzebuergesch
- Lietuvių
- Latviešu
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Svenska
- ไทย
- Türkçe
- Tiếng Việt
- 中文